Ова оклопна дивизија борила се у бици за Француску 1940. године (пружајући подршку падобранским снагама код Ротердама током борби у Холандији) и у балканској кампањи на пролеће 1941. године, након чега је учествовала у борбама током операције Барбароса. У Курској бици 9. оклопна дивизија дивизија се борила као део 47. оклопног корпуса у садејству са 9. армијом. Неуспешно је покушавала да заједно са 2, 4. и 20. оклопном дивизијом пробије совјетски одбрамбрени појас. Успела је да се пробије свега 15 km уз тешке губитке. Као део Групе армија „Југ“ и Групе армија „Центар“ све до пролећа 1944. када је пребачена у Француску ради попуне и опоравка. У Француској спојена је са 155. резервном оклопном дивизијом како би поново имала формацијом предвиђени број тенкова. Након тога учествовала је у борбама у Нормандији и у џепу код Фалеза. Октобра 1944. придодата јој је 105. оклопна бригада како би се повратила од губитака. Учествовала је у одбрани Западног бедема и Ахена. Борила се у Арденској бици. Била је одсечена у Руру и предала се Американцима априла 1945. године.